CELEX: C2004/300/56
Language: hu
Date: 2004-12-04 00:00:00
Title: C-417/04. P. sz. ügy: Az Európai Közösségek Elsőfokú Bíróságának (harmadik tanács) a T-341/02. sz. Regione Siciliana kontra az Európai Közösségek Bizottsága ügyben 2004. július 8-án hozott ítélete ellen a Regione Siciliana által 2004. szeptember 29-én benyújtott fellebbezés

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/30
            
         Az Európai Közösségek Elsőfokú Bíróságának (harmadik tanács) a T-341/02. sz. Regione Siciliana kontra az Európai Közösségek Bizottsága ügyben 2004. július 8-án hozott ítélete ellen a Regione Siciliana által 2004. szeptember 29-én benyújtott fellebbezés
   (C-417/04. P. sz. ügy)
   (2004/C 300/56)
   A Regione Siciliana, képviseli az Avvocatura dello Stato, 2004. szeptember 29-én fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (harmadik tanács) a T-341/02. sz. Regione Siciliana kontra az Európai Közösségek Bizottsága ügyben 2004. július 8-án hozott végzése ellen.
   A felperes azt kéri, hogy a Bíróság:
   
               —
            
            
               semmisítse meg az Európai Közösségek Elsőfokú Bíróságának 2004. július 8-án hozott végzését.
            
         Jogalapok és fontosabb érvek:
   A felperes álláspontja szerint a vitatott végzés az alábbi okokból hibás:
   
               —
            
            
               a végzés 47., 48. és 49. pontjaiban egyértelműen az olvasható, hogy a jogi intézkedés jogalapját az Elsőfokú Bíróság eljárási szabályzatának 113. cikke képezi, amely így szól: „(a)z Elsőfokú Bíróság hivatalból bármikor vizsgálhatja, hogy a kereset a közrendbe ütközés miatt nem elfogadhatatlan-e…”. Jelen ügy irataiból semmiféle „közrendbe ütközésre” nem derül fény, amely indokolhatná, hogy az Elsőfokú Bíróság hivatalból elfogadhatatlannak nyilvánítsa a keresetet. Továbbá az Elsőfokú Bíróság egyetlen szóval sem fejtette ki, hogy mi lenne és pontosan miben áll az a „közrendbe ütközés”, amely az eljárási szabályzat 113. cikke által szabályozott különös rendelkezés foganatosítását eredményezhetné. A vonatkozó indokolás teljes hiánya a védelemhez és a kontradiktórius eljáráshoz való alapvető jogok súlyos megsértéséhez vezetett;
            
         
               —
            
            
               az EK-Szerződés 230. cikkének megsértése és téves alkalmazása a Regione Siciliana perbeli legitimációjának vonatkozásában, és következésképpen a védelmi alapjog megsértése;
            
         
               —
            
            
               az 1988. június 24-i 2052/88/EGK tanácsi rendelet (1) 4. cikke (1) bekezdése, első albekezdésének, valamint a későbbi módosítások megsértése és hibás alkalmazása;
            
         
               —
            
            
               az 1988. december 18-i 4253/88/EGK rendelet (2) 9. cikke (1) bekezdésének megsértése és hibás alkalmazása;
            
         
               —
            
            
               az indokolás inkoherenciája és önkényessége;
            
         
               —
            
            
               az indokolás ellentmondásossága, logikátlansága és az érvek hiánya.
            
         
      (1)  HL L 185., 1988.7.15., 9. o.
   
      (2)  HL L 374., 1988.12.31., 1. o.